กฎกระทรวงฉบับที่ ๒ (พ.ศ.๒๕๓๕)ออกตามความในพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔[๑] อาศัยอำนาจตามความในมาตรา๔ และมาตรา ๑๔แห่งพระราชบัญญัติมาตราการในการปราบปรามผู้กระทำความผิดเกี่ยวกับยาเสพติด พ.ศ.๒๕๓๔ นายกรัฐมนตรีออกกฎกระทรวงไว้ ดังต่อไปนี้ข้อ ๑การขออนุมัติจับกุมผู้กระทำความผิดตามมาตรา ๖ หรือมาตรา ๘ ให้พนักงานฝ่ายปกครองหรือตำรวจผู้เป็นหัวหน้าในการสืบสวนซึ่งมียศตั้งแต่นายร้อยตำรวจตรีหรือเทียบเท่านายร้อยตำรวจตรีหรือเป็นข้าราชการพลเรือนตั้งแต่ระดับ ๓ ขึ้นไป หรือหัวหน้าพนักงานสอบสวนยื่นคำขออนุมัติจับกุมต่อเลขาธิการคำขอตามวรรคหนึ่งต้องระบุชื่อผู้กระทำผิดซึ่งประสงค์จะขอจับกุมรวมทั้งระบุข้อหาให้ชัดแจ้งและให้ยื่นคำขอพร้อมกับเอกสารหลักฐานดังต่อไปนี้(๑)บันทึกแสดงรายละเอียดเกี่ยวกับพฤติการณ์แห่งความผิดและพยานหลักฐานที่เกี่ยวข้อง(๒)รายงานการสืบสวนเกี่ยวกับพฤติการณ์และสถานภาพส่วนบุคคลของผู้กระทำความผิดที่ขออนุมัติจับกุมนั้นเช่น ประวัติบุคคลหรือประวัติอาชญากร(๓)พยานหลักฐานอื่นที่ทำให้เชื่อได้ว่าผู้นั้นได้กระทำความผิดในข้อหาที่ขออนุมัติจับกุมข้อ ๒ ในกรณีที่ผู้กระทำความผิดตามมาตรา ๖หรือมาตรา ๘ เป็นผู้ต้องหาซึ่งถูกจับกุมในความผิดอื่นให้พนักงานสอบสวนผู้รับผิดชอบในการสอบสวนดำเนินคดีในความผิดอื่นนั้น รายงานหัวหน้าพนักงานสอบสวนและให้หัวหน้าพนักงานสอบสวนยื่นคำขออนุมัติแจ้งข้อหาเกี่ยวกับการกระทำความผิดตามมาตรา๖ หรือมาตรา ๘ แก่ผู้นั้นต่อเลขาธิการโดยเร็วให้นำความในวรรคสองของข้อ๑ มาใช้บังคับแก่การยื่นคำขออนุมัติแจ้งข้อหาตามวรรคหนึ่งโดยอนุโลมข้อ ๓ ในการพิจารณาคำขอเลขาธิการอาจเรียกให้พนักงานฝ่ายปกครอง ตำรวจผู้ทำการสืบสวน พนักงานสอบสวนหรือบุคคลที่เกี่ยวข้องมาให้ถ้อยคำหรือส่งพยานหลักฐานเพิ่มเติมเพื่อประกอบการพิจารณาได้ข้อ ๔ ให้เลขาธิการพิจารณาคำขออนุมัติตามข้อ ๑หรือข้อ ๒ ให้แล้วเสร็จภายในห้าวันนับแต่วันที่ได้รับคำขอเว้นแต่มีเหตุจำเป็นจะขยายเวลาออกไปอีกได้ไม่เกินสองครั้ง ครั้งละไม่เกินห้าวันโดยต้องบันทึกเหตุจำเป็นดังกล่าวไว้ด้วยเมื่อเลขาธิการได้มีคำสั่งประการใดแล้วให้มีหนังสือแจ้งคำสั่งให้ผู้ขออนุมัติทราบโดยไม่ชักช้าหรือจะให้ผู้ขออนุมัติลงลายมือชื่อรับทราบในคำสั่งนั้นก็ได้ข้อ ๕ ในกรณีที่ได้รับอนุมัติจากเลขาธิการ ให้ผู้ขออนุมัติรีบดำเนินการตามที่ได้รับอนุมัติแล้วรายงานให้เลขาธิการทราบโดยเร็วแต่ทั้งนี้ต้องไม่เกินสามวันนับแต่วันที่ได้ดำเนินการตามที่ได้รับอนุมัตินั้นในกรณีไม่สามารถดำเนินการตามที่ได้รับอนุมัติได้ภายในสามสิบวันนับแต่วันได้รับแจ้งคำสั่งอนุมัติก็ให้รายงานเลขาธิการทราบโดยเร็ว แต่ทั้งนี้ต้องไม่เกินสามวันนับแต่วันที่ครบกำหนดดังกล่าวข้อ ๖ ในการรายงานตามข้อ ๕ให้รายงานด้วยว่ามีหรือได้รับข้อมูลหรือหลักฐานเกี่ยวกับทรัพย์สินของผู้กระทำผิดตามมาตรา๖ หรือมาตรา ๘ ที่ถูกจับกุมหรือทรัพย์สินที่เกี่ยวเนื่องกับการกระทำความผิดของบุคคลดังกล่าวด้วยหรือไม่อย่างใดการรายงานข้อมูลหรือหลักฐานเกี่ยวกับทรัพย์สินตามวรรคหนึ่งให้กระทำได้ทุกขณะที่ได้รับข้อมูลหรือหลักฐานข้อ ๗ ในกรณีที่มีการออกหมายจับให้ผู้ขออนุมัติส่งสำเนาหมายจับให้เลขาธิการทราบโดยเร็วข้อ ๘ คำขออนุมัติ หนังสือแจ้งคำสั่งอนุมัติและรายงานต่าง ๆ ตามกฎกระทรวงนี้ ให้เป็นไปตามแบบที่สำนักงานกำหนดให้ไว้ณ วันที่ ๑๕ เมษายน พ.ศ. ๒๕๓๕อานันท์ปันยารชุนนายกรัฐมนตรีหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๔แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๔บัญญัติให้การขออนุมัติจับกุมหรือแจ้งข้อหาแก่ผู้กระทำความผิดการอนุมัติให้จับกุมหรือแจ้งข้อหา และการรายงานการจับกุมหรือแจ้งข้อหาตามมาตรา ๖หรือมาตรา ๘ แห่งพระราชบัญญัติดังกล่าวเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้นันทพล/ปรับปรุง๑๖พฤศจิกายน ๒๕๔๙สุกัญญา/ผู้จัดทำ๔กุมภาพันธ์ ๒๕๕๒สุนันทา/ตรวจ๒๓กุมภาพันธ์ ๒๕๕๒ปิติวรรณ/ปรับปรุง๓๑ตุลาคม ๒๕๖๑[๑] ราชกิจจานุเบกษาเล่ม ๑๐๙/ตอนที่ ๕๕/หน้า ๑๘/๒๙ เมษายน ๒๕๓๕